እዚ ጽሑፍ እዚ ምስቲ ብፓወርፖይንት(PowerPoint) ዝቐርብ *ኣጠቓቕማ ታብለት ተመሃር (tablet/nettbrett)* ዝብል ብሓባር ኢና ክንጥቀመሉ። ናይቶም ነጥብታት ቁጽርታት ድማ ምስ ፓወርፖይንት ተዛመድቲ እዮም። ነጥቢ 1 ምስ ስላይድ 1 ኣብ ፓወርፖይንት (ገጽ 1) ይዛመድ ፣ ነጥቢ 2 ከኣ ምስ ገጽ 2 ይዛመድ፣ ከምኡ እንዳበለ ይቕጽል። እቲ ጽሑፍ ውን ኣብ ትሕቲ ነፍስ ወከፍ ስላይድ(ገጽ) ተጻሒፉ ትረኽቦ።

**ዝደመቑ** ጽሑፋት ድማ ርእይቶታት ኣካያዲ-ኮርስ እዮም። ብዓበይቲ ፊደላት ዝተጻሕፉ ጽሑፋት ድማ ኣርእስታት እዮም። እቲ ዝተረፈ ጽሑፍ ድማ ዓው ኢልካ ከተንብቦ ትኽእል ወይ ድማ ኣካያዲ-ኮርስ ንዝህቦ ኣስተምህሮ ከም ደጋፊ መምርሒ ክትጥቀመሉ ትኽእል።

## ጽሑፍ

1. **ቅድሚ እቲ ትምህርቲ ንባዕሉ ምጅማሩ ምስ ተሳተፍቲ ኮርስ ሸቶታት ትምህርቲ ብሓባር ኮይንኩም ረኣዩዎ።   
   እዚ ንኸቶክሩን እቲ ቀንዲ ኣገዳሲ ፍልጠት ንኽዝኽሩዎን ከቃልለሎም እዩ።**
2. ነታ ታብለት ወሊዕካ ኣብ ደስክቶፕ(Desktop/skrivebord) ኣበይ እንታይ ከምዘሎ ርአ።
3. ታብለት ክትጥቀመሉ እንተደኣ ኮይንካ መጀምርታ ክትውልዖ ኣለካ። መወልዒት ኣብ ጫፍ ወገን ናይቲ ታብለት ትረኽባ። ለማጽ ክትከውን ትኽእል እያ ወይ ድማ ስእሊ ዓንኬል ሽራጥ ኣብ ውሽጣ ዘለዋ ወይ ኣብ ጎና ዘለዋ ክትከውን ትኽእል። ታብለትካ ኣብ ጎና ካብ ሓደ መጠወቒ ንላዕሊ ክህልዋ ይኽእል እዩ። ኣየነየቲ መጠወቒት መወልዒት ምዃና እንተደኣ ኣጠራጢሩካ ፈቲንካ ኣየናይቲ ምዃና ክትፈልጥ ትኽእል ኢኻ። ታብለት ንኽትውለዓልካ ነታ መጠወቒት ንገለ ካልኢታት ጸቒጥካ ሓዛ ።

**ኩላቶም ታብለታቶም ክውልዑወን ሓብሮም።**

1. ገሌኹም ሕጂ ፒንኮድ ጸሓፉ ዝብል ሓበሬታ ክመጻኩም እዩ፣ ገለኹም ድማ "skyve for å låse opp" ማለት `` ንኽትከፍቶ ንላዕሊ ገጽካ ሰሓብ`` ዝብል ክመጻኩም እዩ። እዚ ማለት ሓንቲ ኣጻብዕ ኣብ ስክሪን ኣንቢርካ ንየማን ገጽካ ትስሕባ ማለት እዩ። ንኽትከፍቶ ክትገብሮ ዘለካ ካብ ታብለት ናብ ታብለት ይፈላለ እዩ። ኣብ ስክሪን ዝመጸካ መምርሒታት ተኸተል።

**ኩላቶም ታብለቶም ወሊዖማ ከምዘለዉ ኣረጋግጽ።**

እታ ስክሪን ንገለ ግዜ ከይተጠቐምካላ ምስ ጸናሕካ ጸላም እንተኾይና ( ኣብ ናይ ዕረፍቲ ሞድ ክኣቱ ከሎ)፣ ብቕልጡፍ ኣብታ መወለዒት ብምጥዋቕ መሊሳ ክመትውላዕ ትገብር። ገለኹም ከኣ ፒንኮድ ክትጽሕፉ ኣለኩም ገለኹም ከኣ ብጫፍ ኣጻብዖም ስክሪን ብምድፋእ ይኸፍቱዋ።

1. እቲ ሕጂ ዝመጻልካ ስእሊ ናትካ "skrivebordet" ``ደስክቶፕ``` እዩ። ነፍስ ወከፍ ስእላዊ ምስሊ ኣብ ታብለትካ ዝርከብ ፕሮግራም ወይ ኣፕሊኬሽን እዩ። ተወሳኺ ኣፕሊኬሽናት ክትርኢ እንተደሊኻ ድማ ኣጻብዕኻ ኣብ ስክሪን ኣንቢርካ ንየማን ወይ ጸጋም ኣንሻትት።

**ኩላትኩም ክፍትኑ ሓብር።**

1. ኣብ ላዕለዋይ ጫፍ ስክሪን ገለ ንኣሽቱ ምልክታት ዘለዋ ቀጣን መስመር ኣላ። ሓንሳብ ሓንሳብ ነዚኣ መስመር ምርኣይ ጠቓሚ ክኸውን ይኽእል እዩ።
2. ኣብታ መስመር ስእላዊ ምስሊ ናይ ባትሪ ክትርኢ ኢኻ። እዛ ባትሪ ኣብ ታብለትካ ክንደይ ባትሪ ከምዘለካ እየ ተርኢ። ኣብ ናይ ገሊኦም ኣብ ጎኒ እታ ባትሪ ክንደይ ባትሪ ተሪፉካ ከምዘሎ ዘርኢ ቁጽሪ ኣሎ። ባትሪ ክጽንቀቕ ምስ ቀረበ እታ ታብለት ኣብ ቻርጀር ከተእትዋ ዝሓሸ እዩ። ታብለትካ ምውላዕ እንተኣብያትካ ባትሪ ስለዝወደአት ከኸውን ይኽእል እዩ። ኣብ ቻርጀር ኣእትዋ እሞ ድሕሪ ገለ ደቓይቕ መሊስካ ፈትን።   
     
   ናብታ መስመር ንመለስ። መብዛሕቴኹም ኣብዛ መስመር ሰዓት ኣላትኩም። እታ ታብለት ምስ ኢንተርነት ኮነክት ኮይና እንተደኣ ሃልያ መሽረፈት ዝመስል ስእሊ ክመጻልካ እዩ። ቅደም ተኸተል ናይዚ ምልክታት ካብ ታብለት ናብ ታብለት ይፈላለ እዩ።

**ነዘን ምልክታት ክረኽቡወን ዘይከኣሉ ሓግዞም ኢኻ።**

1. ሓንቲ ኣፕሊኬሽን ከፊትካ ናብ ደስክቶፕ ተመለስ።
2. ኣፕሊኬሽን ክትከፍት ካብተን ምስልታት ሓንቲ ጠውቕ። ዝኾነት ኣፕሊኬሽን ክትከፍት ትኽእል ኢኻ፣ ኣየነይተን ትኸፍት ዝኾነ ተራ ስለዘይጻወት።

**ኩላቶም ንክኸፍቱዋ ኣብ ሓንቲ ኣፕሊኬሽን ጠውቑ በሎም።** ምስ ተኸፍተት ንስክሪን ክትመልኦ እያ

1. ናብ ደስክቶፕ ተመሊስካ ካልእ ኣፕሊኬሽን ክትከፍት ንኽትበቅዕ ኣብታ "hjem" ማለት ``ሆም``፣ ትበሃል መጠወቒት ትጥውቕ። ኣብ ገሊአን ታብለታት ኣብታ ሓንቲ ሓጻር ወገን ታብለት ትጥወቕ መጠወቒት እያ። ኣብ ናይ ገሊኦም ድማ እዛ hjem ትበሃል መጠወቒት ኣብ ታሕተዋይ ክፋል ስክሪን ስእሊ ናይ ንእሽተይ ገዛ እያ። እዛ hjem ተባሂላ ትጽዋዕ መጠወቒት ከከም ኣተሓሕዛ ታብለትካ ትንቀሳቐስ እያ፣ ምስላ ግን ኣይትቕይርን እያ።

**ኩላቶም እዛ hjem ትብል መጠወቒት ክጥዉቑዋ ሓብሮም ናብ ስክሪን ቦርድ ንኽምለሱ።**

ኣየነይቲ ኣፕሊኬሽን ትጥቀም ኣለኻ ኮነ ኣብ ስክሪን ታብለትካ ዝሃለወ ይሃሉ ብዘየገድስ ናብዛ ሕጂ ትርእያ ዘለኻ ስእሊ ኩሉ ግዜ ነታ hjem ትብል መጠወቒት ብምጥዋቕ ክትምለሶ ትኽእል ኢኻ። ኣየስግእኻ፣ ነጻ ኮይንካ ተጠቐመላ!

1. ታብለት ኣጥፍኣያ
2. ነዛ ታብለት ንኸተጥፍኣ ነታ መጠወቒት ንገለ ካልኢታት ጸቒጥካ ሓዛ ክሳብ ስክሪን ገለ ተኽውን።

**ኩላቶም ነታ መወለዒት ንገለ ካልኢታት ጸቒጦም ክሕዙዋ ሓብሮም።**

1. ገሊኦም ሕጂ መምረጺ ክመጻልኩም እዩ ኣብኡ፣ "Skru av"፣ ማለት ``ኣጥፍኣያ`` ዝብል ኣማራጺ ክመጻልካ እዩ። "Skru av"፣ ``ኣጥፍኣያ`` ጠውቃ። ገለኹም ድማ"skyve for å slå av." ``ንኸተጥፍኣ ኣንሻትት`። ሕጂ ታብለት ክትጠፍእ እያ።
2. ተወደአ።